Predkladacia správa

Na základe úlohy uloženej dňa 18. februára 2002 na 203. mimoriadnom rokovaní vlády Slovenskej republiky predkladáme vláde SR informáciu                                     o neskončených trestných konaniach a o trestných veciach bývalých príslušníkov Slovenskej informačnej služby.

	Vláda na svojom mimoriadnom zasadnutí dňa 18. februára 2002 schválila materiál predložený generálnym prokurátorom Slovenskej republiky a zároveň uložila generálnemu prokurátorovi zabezpečiť zverejnenie upravenej informácie                                 do 27. 2. 2002. 

	Ministrovi spravodlivosti Slovenskej republiky uložila zdôvodniť neprimeranú dĺžku súdnych konaní a následne prijať opatrenia na dosiahnutie urýchlenia priebehu súdnych konaní do  27. 2. 2002. 

	Na základe uložených úloh Ministerstvo spravodlivosti Slovenskej republiky v súčinnosti s Generálnou prokuratúrou Slovenskej republiky vypracovalo informáciu o neskončených trestných konaniach vo veciach týkajúcich sa bývalých príslušníkov Slovenskej informačnej služby. 

Informácia je upravená o zdôvodnenie doterajšej dĺžky súdnych konaní od nápadu veci a stav vo vybavovaní vecí s konkrétnymi procesným úkonmi v nich vykonaných, ako aj  o informáciu o prijatých opatreniach. 

	Na spracovanie informácie boli použité údaje Generálnej prokuratúry Slovenskej republiky, Krajského súdu Bratislava a Okresného súdu III.

Informáciu podávame preto, aby  vláda Slovenskej republiky a ďalšie ústredné orgány boli informované o situácii vo vyšetrovaní z hľadiska úspešnosti riešenia jednotlivých prípadov a aby táto mohla byť zverejnená.